
	ПРЕДЛОГ                      Број: 02 - __________П Р Е Д Л О Г
_______ 2026 година
С к о п ј е
ЗАПИСНИК
од Дваесет и седмата седница на Управниот одбор на
Фондот за здравствено осигурување на Република Северна Македонија,
одржана на 28 мај 2026 година со почеток во 12,00 часот 
во просториите на Фондот

Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути - претставник од Министерството за здравство – заменик на претседателот; 
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· [bookmark: _Hlk217291470]Бранко Азески – претставник од Сојуз на стопански комори на Македонија – член. Во работата на седницата учествуваше преку конференциска врска;
· проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член. Во работата на седницата учествуваше преку конференциска врска;
· Трпе Деаноски- претставник од Сојузот на синдикатите на Македонија – член.

Отсутни членови на Управниот одбор:
· Ирена Петковски - претставник од Министерството за финансии –претседател

[bookmark: _Hlk177543659]Присутни од ФЗОРСМ:
· Сашо Клековски, директор на ФЗОРСМ;
· Седат Бислими, заменик на директорот на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

Седницата ја отвори и водеше заменикот на претседателот Дритан Даути. На почетокот утврди дека се присутни  мнозинството од членовите на Управниот одбор, со тоа условите за полноважно работење и одлучување на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· [bookmark: _Hlk161644419]Усвојување на записникот од Дваесет и петтата седница на Управниот одбор одржана на 30 април 2026 година;
· Усвојување на записникот од Дваесет и шестата седница на Управниот одбор одржана на 8 мај 2026 година.

1. Предлог за донесување Статутарна одлука за изменување и дополнување на Статутот на Фондот за здравствено осигурување на Република Северна Македонија;
2. Предлог за донесување Одлука за изменување на Одлуката за висината на вкупниот договорен надоместок на Универзитет „Св. Кирил и Методиј“ -  Медицински факултет – Скопје за здравствени услуги во специјалистичко-консултативната здравствена заштита во 2026 година; 
3. Предлог за донесување на заклучок за дополнување на условниот надоместок на ЈЗУ Универзитетска клиника за радиотерапија и онкологија - Скопје;
4. Предлог за донесување на заклучок за дополнување на условниот надоместок на ЈЗУ Универзитетска клиника за очни болести - Скопје;
5. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година;
6. Приговор од ПЗУ „Д-р Ѓулша“ од Кичево со Информација подготвена од стручната служба на Фондот;
7. Предлог за утврдување на референтни цени на здравствени услуги;
8. Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност на Министерството за здравство и Фондот за здравствено осигурување;
9. Разгледување на предлози од Стручната комисија која го утврдува предлогот на Листата на лекови кои паѓаат на товар на Фондот;
10. Разно.

По изложувањето на предлог дневниот ред, заменик претседателот Дритан Даути праша дали има и други предлози за дневниот ред на денешната седница. Бидејќи немаше други предлози за дневниот ред на седницата, за Дваесет и седмата седница на Управниот одбор на Фондот за здравствено осигурување на Република Северна Македонија едногласно се усвои следниот

Д Н Е В Е Н  Р Е Д

· Усвојување на записникот од Дваесет и петтата седница на Управниот одбор одржана на 30 април 2026 година;
· Усвојување на записникот од Дваесет и шестата седница на Управниот одбор одржана на 8 мај 2026 година.

1. Предлог за донесување Статутарна одлука за изменување и дополнување на Статутот на Фондот за здравствено осигурување на Република Северна Македонија;
2. Предлог за донесување Одлука за изменување на Одлуката за висината на вкупниот договорен надоместок на Универзитет „Св. Кирил и Методиј“ -  Медицински факултет – Скопје за здравствени услуги во специјалистичко-консултативната здравствена заштита во 2026 година; 
3. Предлог за донесување на заклучок за дополнување на условниот надоместок на ЈЗУ Универзитетска клиника за радиотерапија и онкологија - Скопје;
4. Предлог за донесување на заклучок за дополнување на условниот надоместок на ЈЗУ Универзитетска клиника за очни болести - Скопје;
5. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година;
6. Приговор од ПЗУ „Д-р Ѓулша“ од Кичево со Информација подготвена од стручната служба на Фондот;
7. Предлог за утврдување на референтни цени на здравствени услуги;
8. Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност на Министерството за здравство и Фондот за здравствено осигурување;
9. Разгледување на предлози од Стручната комисија која го утврдува предлогот на Листата на лекови кои паѓаат на товар на Фондот;
10. Разно.

Потоа се пристапи кон разгледување на точките на дневниот ред.

· Усвојување на записникот од Дваесет и петтата седница на Управниот одбор одржана на 30 април 2026 година.
Управниот одбор едногласно и без забелешки го усвои записникот од Дваесет и петтата седница на Управниот одбор.

· Усвојување на записникот од Дваесет и шестата седница на Управниот одбор одржана на 8 мај 2026 година.
Управниот одбор едногласно и без забелешки го усвои записникот од Дваесет и шестата седница на Управниот одбор.

ТОЧКА 1 - Предлог за донесување Статутарна одлука за изменување и дополнување на Статутот на Фондот за здравствено осигурување на Република Северна Македонија.

Директорот Сашо Клековски образложи дека согласно член 53 од Законот за здравственото осигурување, Фондот има статут кој согласно со членот 56, се донесува од страна на Управниот одбор. Со членот 61 од Законот е утврдено дека со статутот на Фондот се уредуваат организацијата и начинот на работењето на Фондот, правата, обврските и одговорностите на органите на Фондот, претставувањето и застапувањето на Фондот, јавноста во работењето на Фондот и неговите органи, постапката за избор и разрешување на директор на Фондот и други прашања од значење за работењето на Фондот. Согласност на статутот на Фондот дава Владата на Република Северна Македонија. Согласно измените на Законот во изминатиот период кои се однесуваат на директорот на Фондот и воведување на заменик на директорот, потребно е промените во истиот соодветно да се пренесат во статутот на Фондот.

По даденото образложение, Управниот одбор едногласно донесе

Статутарна одлука
за изменување и дополнување на Статутот на Фондот за здравствено осигурување на Република Северна Македонија.

ТОЧКА 2 - Предлог за донесување Одлука за изменување на Одлуката за висината на вкупниот договорен надоместок на Универзитет „Св. Кирил и Методиј“ -  Медицински факултет – Скопје за здравствени услуги во специјалистичко-консултативната здравствена заштита во 2026 година.

Директорот Клековски објасни пред членовите на Управниот одбор дека Фондот добил известување од Министерството за здравство за ангажирање на нови три приватни специјализанти на Универзитет „Св. Кирил и Методиј“ -  Медицински факултет – Скопје, со што потребно е да се зголеми договорниот надоместок за дополнително ангажирање на здравствени работници во установата, со кои истата има склучено договор за ангажирање.

По даденото објаснување, Управниот одбор едногласно донесе

Одлука
за изменување на Одлуката за висината на вкупниот договорен надоместок на Универзитет „Св. Кирил и Методиј“ -  Медицински факултет – Скопје за здравствени услуги во специјалистичко-консултативната здравствена заштита во 2026 година.

ТОЧКА 3 - Предлог за донесување на заклучок за дополнување на условниот надоместок на ЈЗУ Универзитетска клиника за радиотерапија и онкологија – Скопје.

Директорот Сашо Клековски образложи дека оваа точка од дневниот ред се однесува на корекција на листата на лекови од условниот надоместок за ЈЗУ УК за радиотерапија и онкологија – Скопје, по барање на клиниката со уште две нови генерики и истото нема да има финансиски импликации во вкупниот договорен надоместок.

По даденото образложение, Управниот одбор едногласно донесе
Заклучок: Се одобруваат дополнителни лекови со генерички имиња Inavolisib и Capivasertib во рамките на важечкиот условен надоместок на ЈЗУ Универзитетска клиника за радиотерапија и онкологија – Скопје.

ТОЧКА 4 - Предлог за донесување на заклучок за дополнување на условниот надоместок на ЈЗУ Универзитетска клиника за очни болести – Скопје.

Директорот Клековски наведе дека оваа точка од дневниот ред е идентична како претходната и се се однесува на корекција на листата на лекови од условниот надоместок за ЈЗУ УК за очни болести – Скопје, по барање на клиниката со уште една генерика и истото нема да има финансиски импликации во вкупниот договорен надоместок.

По даденото образложение, Управниот одбор едногласно донесе

Заклучок: Се одобрува дополнителен лек со генеричко име Adalimumab во рамките на важечкиот условен надоместок на ЈЗУ Универзитетска клиника за очни болести – Скопје.

ТОЧКА 5 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година.

Директорот Клековски наведе дека оваа точка од дневниот ред се однесува на утврдување на договорен надоместок, поради склучен договор со Фондот на четири здравствени установи од специјалистичко – консултативната стоматолошка здравствена заштита и тоа три од дејноста ортодонција и една од дејноста орална хирургија.

По даденото објаснување, Управниот одбор едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година.

ТОЧКА 6 - Приговор од ПЗУ „Д-р Ѓулша“ од Кичево со Информација подготвена од стручната служба на Фондот.

Директорот Клековски објасни пред членовите на Управниот одбор дека станува збор за барање од ПЗУ „Д-р Ѓулша“ од Кичево да се овозможи ординацијата да работи без комплетен тим поради породилно отсуство на медицинската сестра од лекарскиот тим и неуспешно спроведени огласи за вработување на медицинска сестра за замена, со што не е запазен предвидениот рок за комплетирање на тимот. Директорот наведе стручната служба на Фондот му предлага на Управниот одбор да се одобри продолжување на рокот за комплетирање на лекарскиот тим и исплата на капитација, до вработување на медицинска сестра, но најмногу до 9 месеци од денот кога медицинската сестра е на породилно отсуство и тоа под услов здравствената установа секој месец до Фондот да доставува доказ за неуспешно спроведен оглас за вработување на медицинска сестра од надлежна подрачна единица на Агенцијата за вработување на РСМ.

По даденото објаснување, Управниот одбор едногласно донесе

Заклучок:
· Се прифаќа барањето на ПЗУ „Д-р Ѓулша“ од Кичево за продолжување на рокот за комплетирање на лекарскиот тим и исплата на капитација до вработување на медицинска сестра, но најмногу до девет месеци од денот кога медицинската сестра е на породилно отсуство, под услов здравствената установа секој месец да доставува до Фондот доказ за неуспешно спроведен оглас за вработување на медицинска сестра од надлежната подрачна единица на Агенцијата за вработување; 
· Се задолжува стручната служба на Фондот да ја извести здравствената установа и надлежната подрачна служба за заклучокот на Управниот одбор.

ТОЧКА 7 - Предлог за утврдување на референтни цени на здравствени услуги.

Директорот Сашо Клековски објасни пред членовите на Управниот одбор дека Комисијата за утврдување на референтни цени на здравствени услуги при ФЗОРСМ на редовна основа прави ревидирање на цените на здравствените услуги, односно по основ на анализи за висината на трошоците и по основ на барања од страна на здравствените установи, доколку се утврди потреба предлага до Управниот одбор на ФЗОРСМ утврдување на цени на нови здравствени услуги или измени на референтните цени за постоечките услуги, а приоритет имаат цените кои најдолг временски период не биле предмет на ревидирање. Врз основа на работата на Комисијата во претходниот период, на Управниот одбор се предлага ревидирање на референтни цени на пакети на завршени епизоди на лекување за специјалистичко-консултативна здравствена заштита во дејноста физикална медицина, ревидирање на референтна цена на здравствени услуги од болничка здравствена заштита болнички ден во стационар (за хронично болни) и Болнички ден во стационар, за пациенти по решение на ФЗО и ревидирање на референтни цени на ДСГ здравствени услуги од болничка здравствена заштита за акутни случаи.
По даденото објаснување. Управниот одбор едногласно донесе 

Одлука
за утврдување на референтни цени за пакетите на завршени епизоди на лекување за специјалистичко–консултативна здравствена заштита-амбулантски,

Одлука
за утврдување на референтните цени за дневна болница и болнички ден во болничка здравствена заштита 
и
Одлука
за утврдување на референтни цени на услуги во болничката здравствена заштита за акутни случаи.

ТОЧКА 8 – Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност на Министерството за здравство и Фондот за здравствено осигурување.

Директорот Сашо Клековски наведе дека согласно член 9 став 4 од Законот за здравствено осигурување, како основни здравствени услуги се сметаат и лековите што не се наоѓаат на Листата на лекови кои паѓаат на товар на Фондот, а кои јавните здравствените установи ги набавуваат по претходна согласност од Министерството за здравство и Фондот за здравствено осигурување. Согласно член 18-а и 18-б од Правилникот за изменување и дополнување на Правилникот за начинот и методологијата за утврдување на референтни цени на лекови и Упатството за спроведување на постапка за давање на согласност за набавка на лекови кои не се на Листата на лекови кои паѓаат на товар на Фондот, до Управниот одбор на Фондот се доставуваат пресметаните предлог-референтни цени на лекови од доставени барања од страна на јавните здравствени установи во претходните 12 месеци, односно на лекови кои се одобрени со условни надоместоци кај јавните здравствени установи за 2026 година. Директорот објасни дека утврдените референтни цени за лековите ќе се применуваат во постапката за издавање на согласност за набавка на овие лекови од условен надоместок, за сите барања поднесени од страна на јавните здравствени установи до крајот на календарската година.

По даденото објаснување, Управниот одбор едногласно донесе


Одлука
за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување.

ТОЧКА 9 - Разгледување на предлози од Стручната комисија која го утврдува предлогот на Листата на лекови кои паѓаат на товар на Фондот.

Директорот Сашо Клековски образложи пред членовите на Управниот одбор дека предлогот на Стручната комисија која го утврдува предлогот на Листата на лекови кои паѓаат на товар на Фондот е утврдување на лекот со интернационално незаштитено име rivaroxaban на Листа А од Листата на лекови кои паѓаат на товар на ФЗОРСМ, кој претставува лек со недвосмислена ефикасност и ефективност, со докажан безбедносен профил, кој е присутен на пазарот и е во употреба подолг временски период. Дополнително, до членовите на Управниот одбор е доставен и предлог за измена и/или дополнување на податоци во согласност со член 4 од Правилникот за лекови што се наоѓаат на Листа А и Листа Б кај кои треба да се направи промена или дополнување во начинот/режимот на пропишување на лекот или ажурирање на АТК кодот на лекот.

На наведеното, се надоврза Маја Чемерикиќ Велковска и наведе дека Фондот треба да се обрати до МАЛМЕД и да побара ажурирање на АТК кодовите на дел од лековите кои се на Листата на лекови кои паѓаат на товар на ФЗОРСМ и кои имаат одобрение за ставање во промет во Република Северна Македонија во оптимален временски рок, на што се согласија останаите членови на Управниот одбор,  а директорот на Фондот  посочи дека ќе се преземат соодветни активности.

По даденото објаснување, Управниот одбор едногласно донесе

Одлука 
за дополнување на Листата на лекови кои паѓаат на товар на Фондот за здравствено осигурување на Република Северна Македонија

Со тоа, дневниот ред беше исцрпен по што заменик претседателот Дритан Даути во 13,00 часот ја заклучи Дваесет и седмата седница на Управниот одбор на Фондот.

                   Записничар,                                                                         Управен одбор
              Мелиха Рахим                                                                          Претседател, 
[bookmark: _Hlk125545888]                                                                                      Ирена Петковски

